Na temelju članka 31. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13 -pročišćeni tekst i 137/15- ispravak), članka 47. stavka 1. i članka 30. Statuta Općine Povljana („Službeni glasnik Zadarske županije“ br. 14/2017), Općinsko vijeće Općine Povljana na 3. sjednici održanoj 24. listopada 2017. godine donosi

O D L U K U

o visini naknade za rad općinskih vijećnika i članova radnih tijela

**Članak 1.**

Ovom Odlukom o visini naknade za rad općinskih vijećnika, članova radnih tijela i djelatnika Jedinstvenog upravnog odjela Općine Povljana (u daljnjem tekstu: Odluka) utvrđuju se osobe kojima pripada pravo na naknadu za rad, uvjeti pod kojima im naknada pripada, visina naknade i način na koji se naknada isplaćuje.

**Članak 2.**

U smislu članka I. ove Odluke naknada za rad pripada:

-predsjedniku Općinskog vijeća Općine Povljane i potpredsjednicima

-vijećnicima Općinskog vijeća Općine Povljana

-zapisničaru

**Članak 3.**

Naknada za rad isplaćuje se po sjednici u **neto** iznosu kako slijedi:

1. Predsjedniku Općinskog vijeća 700,00 kn
2. Potpredsjedniku Općinskog vijeća 500,00 kn
3. članovima Općinskog vijeća 300,00 kn
4. zapisničaru 200,00 kn

**Članak 4.**

Sredstva za naknadu za rad utvrđena ovom Odlukom osiguravaju se u Proračunu Općine Povljana.

Isplata naknade vršit će se dvaput godišnje na žiro-račun korisnika naknade, na temelju skraćenih zapisnika i drugih evidencija sa održanih sjednica u kojima je evidentirana njihova prisutnost.

**Članak 5.**

Pravo na naknadu iz članka 3. ove Odluke ostvaruje se dolaskom na sazvanu sjednicu i drugi sastanak radnog tijela.

Ako osoba koja ostvaruje pravo na naknadu, istog dana sudjeluje u radu više tijela, isplaćuje joj se naknada samo za sudjelovanje u radu jednog tijela i to onog čiji je iznos naknade veći.

**Članak 6.**

Ova Odluka primjenjuje se od dana konstituiranja novog saziva Općinskog vijeća, a objavit će se u ''Službenom glasniku Zadarske županije“.

KLASA: 342-01/17-01/ 3

URBROJ: 2198/25-40-17-1

Povljana, 24. listopada 2017. godine

OPĆINSKO VIJEĆE OPĆINE POVLJANA

Predsjednik Općinskog vijeća Šime Jurišić